
Z A P I S N I K

24. sjednice Vijeća Mjesnog odbora Žitnjak, 
održane 25. svibnja 2023., u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek

OSTALI NAZOČNI: Ljiljana Martinović, 

Sjednici predsjedava Mario Kovačić, predsjednik Vijeća.

Zapisnik vodi: Mario Kovačić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Mario Kovačić, otvara raspravu o zapisniku s 23. sjednice Vijeća Mjesnog odbora Žitnjak. 
S obzirom da nema primjedbi, zapisnik se jednoglasno verificira. 

D N E V N I     R  E D

1. Korištenje prostora MS Žitnjak.
1. Aktualna komunalna problematika. 
1. Razno: izvješća, pitanja i  prijedlozi.

Ad 1.) Korištenje prostora MS Žitnjak.

Predsjednik Vijeća, Mario Kovačić izvješćuje vijećnike da su dobili zahtjev za produljenje korištenja prostora od Sportskog društva Petruševec-Žitnjak. Navodi da su termini isti samo se promijenila struktura ljudi unutar Udruge.
Otvara raspravu.
Nakon kratke rasprave Vijeće jednoglasno donosi sljedeći

Z a k lj u č a k
o korištenju prostora Mjesne samouprave Žitnjak

                 Vijeće Mjesnog odbora Žitnjak suglasno je s produljenjem prostora MS Žitnjak te:

- donesi zaključak o korištenja prostora MS Žitnjak Sportskom društvu Petruševec-Žitnjak, Črnkovečka ulica 12a, koju zastupa Krešimir Kelava, i to u terminu četvrtkom od 19,00 – 22,00 sata.


Ad 2.) Aktualna komunalna problematika.

Vijećnica Sanja Šutej napominje kako bi trebalo maknuti zeleni otok u III. Strugama kod autobusnog okretišta. Ukazuje na problem navažanja smeća i glomaznog otpada.
Predsjednik Vijeća otvara raspravu. 
Nakon rasprave u kojoj sudjeluju svi vijećnici vijeće se protivi  izmicanju zelenog otoka.


Predsjednik Vijeća, Mario Kovačić napominje da nam je pristigla stranka Ljiljana Martinović  koji ima upit za vodovodnu mrežu u  ulici Žitnjak Kovačići. Napominje da su zahtjev za izgradnju vodovodne mreže predali prije par godina i da više ne mogu čekati.
	Predsjednik napominje da bi po zadnjim saznanjima izgradnja vodoopskrbne mreže trebala započeti u 2024. ali da će još provjeriti s Gradskim uredom za Mjesnu samoupravu te povratno izvijestiti građane.
 
Stranke napominju da bi bilo potrebno napraviti rekonstrukciju prometnice od Radničke ceste do Žitnjačke ceste s kompletnom komunalnom infrastrukturom i nogostupom.
Predsjednik napominje da je ista ulica u Planu kapitalnih aktivnosti.



Ad 3.) Izvješća, pitanja i prijedlozi.

Predsjednik Vijeća Mario Kovačić, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 19.00 sati.
Zapisnik sastavio:
______________
Mario Kovačić

Zagreb, 25. svibnja 2023.

Predsjednik
Vijeća Mjesnog odbora
Žitnjak
_______________________
 Mario Kovačić
